ખેડૂતોને સંબોધતા તેમણે કહ્યું કે, ‘મહેસાણાના ખેડૂતો આખા દેશના ખેડૂતો માટે એક ઉદાહરણ છે.’ તેમણે એમ પણ ઉમેર્યું કે, મહેસાણા વડાપ્રધાન નરેન્દ્ર મોદીનું જન્મસ્થળ પણ છે. તેમણે વધુમાં જણાવ્યું કે, ત્રણ સૈન્યદળના વડા હોવાને લીધે તેઓ પોતાની પહેલી મુલાકાત આ સૈન્યના જવાનોને સમર્પિત કરે છે. ઉલ્લેખનીય છે કે, અગાઉ મુખ્યમંત્રી વિજય રૂપાણીએ કહ્યું હતું કે, રાષ્ટ્રપતિ બન્યા બાદ કોવિંદ સૌ પ્રથમ ગુજરાતની મુલાકાત લેવાનું પસંદ કરશે. કોવિંદે આગળ જણાવ્યું કે, ‘આચાર્ય પદ્મસાગર સુરીશ્વરજી મહારાજ અહિંસા, દયાભાવ, હિતકારી વૃત્તિના સંદેશનો વ્યાપ કરી રહ્યાં છે. આ ઉપરાંત તેમણે કોબા ખાતેના મ્યૂઝિયમમાં પાંડુલિપીના દસ્તાવેજો સંગ્રહી રાખ્યા છે જે પાંડુલિપીનું સૌથી મોટું પ્રદર્શન છે.’